Haakon Garaasen

Haakon Garaasen (født 6. juli 1887 i Galåsen, Trysil, død 7. juni 1957 i Trysil) var en norsk journalist, lokalhistoriker og forfatter. I romaner og dokumentarbøker utgitt mellom 1908 og 1925 skildret han hjembygda og dens historie.

Han var det yngste av ti barn på gården Jons i Galåsen. Han gikk på Voss Folkehøgskule 1905-06, samtidig med Tore Ørjasæter, og var også knyttet til skolen senere, med opphold vinteren 1910-11. Ved siden av forfatterskapet livnærte han seg av jordbruk og journalistikk.Olav A. Loen. Bygda gav diktarsyn. Rune forlag, 1970 (ebok) I ungdommen drev han med idrett og han var aktiv i ungdomslaget Trysalir. 

Han debuterte i 1908 med novellesamlinga Frå skogbygda, og skrev i alt sju bøker. Debutboka karakteriseres ved sin knappe, kvasse stil. Romanen Rogfinne (1912) skildrer motsetningen mellom skogfinner og nordmenn på 1800-tallet, mens Tungsjøætta (1916) handler om destruktiv ættestolthet. I trebindsverket med lokalhistorie (1923-25) utviklet han «en spennende blandingssjanger»Geir Vestad. «Markens grøde på Finnskogen » i Hamar Arbeiderblad, 29. april 2009 av sakprosa, sagn og fortelling. 

Sykdom kan ha vært noe av forklaringen på at Garaasen ikke fortsatte forfatterskapet utover i 1930-årene. Han skrev imidlertid for aviser og blad både i Norge og Sverige. Hans fotosamling er bevart i Trysil folkebibliotek. 

Under annen verdenskrig var han medlem av Nasjonal Samling. På grunn av dette ble han for en periode etter krigen ekskludert fra Forfatterforeningen. 

 Forfatterskap 
 1908: Frå skogbygda, noveller
 1912: Rogfinne, roman
 1916: Tungsjøætta, roman. Oversatt til svensk 
 1923-25: Frå grensebygder og Finnskogar, lokalhistorie
 1923: Trysilmalm og andre malmar
 1924: Magre vilkår
 1925: Emigrantane frå Suomi Kallevalas land
 1929: I daleskog, dikt og sagn. Sammen med Paul Lundh

 Referanser 

 Litteratur 
 Håkan Axelsson. «Haakon Garaasen, ett liv speglat i ett arkiv. » i Årbok for Trysil'', 1987

Kategori:Personer fra Trysil kommune
Kategori:Norske romanforfattere
Kategori:Norske lokalhistorikere
Kategori:Nynorskforfattere
Kategori:Nordmenn fra andre verdenskrig
Kategori:Medlemmer av Nasjonal Samling